CELEX: 32014D0736
Language: lt
Date: 1413936000000
Title: 2014/736/ES: 2014 m. spalio 22 d. Komisijos įgyvendinimo sprendimas, kuriuo ištaisomas Įgyvendinimo sprendimo 2014/461/ES dėl nukrypti nuo Tarybos sprendime 2013/755/ES nustatytų kilmės taisyklių leidžiančios nuostatos laikino taikymo paruoštoms ir konservuotoms krevetėms iš Grenlandijos priedas

23.10.2014   
            
            
               LT
            
            
               Europos Sąjungos oficialusis leidinys
            
            
               L 304/102
            
         KOMISIJOS ĮGYVENDINIMO SPRENDIMAS
   2014 m. spalio 22 d.
   kuriuo ištaisomas Įgyvendinimo sprendimo 2014/461/ES dėl nukrypti nuo Tarybos sprendime 2013/755/ES nustatytų kilmės taisyklių leidžiančios nuostatos laikino taikymo paruoštoms ir konservuotoms krevetėms iš Grenlandijos priedas
   
      (2014/736/ES)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. lapkričio 25 d. Tarybos sprendimą 2013/755/ES dėl užjūrio šalių bei teritorijų ir Europos Sąjungos asociacijos (Užjūrio asociacijos sprendimą) (1), ypač į jo VI priedo 16 straipsnį,
   kadangi:
   
               (1)
            
            
               Komisijos įgyvendinimo sprendimo 2014/461/ES (2) redakcijoje visomis kalbomis to sprendimo priedo lentelėje buvo praleista dalis nurodyto prekių, kurioms taikoma nukrypti nuo Sprendimo 2013/755/ES leidžianti nuostata, kvotos numerio. Visas kvotos numeris turėtų būti 09.0691;
            
         
               (2)
            
            
               Sąjungoje veikiantys veiklos vykdytojai negali pasinaudoti tarifine kvota, jei nenurodo tikslaus kvotos numerio Komisijos reglamento (EEB) Nr. 2454/93 (3) 205 straipsnio 1 dalyje nurodyto Bendrojo administracinio dokumento 39 langelyje ir atitinkamo muitų tarifų režimo kodo 36 langelyje;
            
         
               (3)
            
            
               Įgyvendinimo sprendimas 2014/461/ES įsigaliojo 2014 m. liepos 15 d., tačiau yra taikomas atgaline data nuo 2014 m. sausio 1 d. Todėl šis sprendimas taip pat turėtų būti taikomas nuo 2014 m. sausio 1 d.;
            
         
               (4)
            
            
               siekiant išvengti bereikalingų ekonominių pasekmių veiklos vykdytojams, būtina užtikrinti, kad sprendimas įsigaliotų nedelsiant o Sąjungoje veikiantys veiklos vykdytojai galėtų kuo greičiau pasinaudoti tarifinėmis kvotomis;
            
         
               (5)
            
            
               todėl Įgyvendinimo sprendimas 2014/461/ES turėtų būti atitinkamai ištaisytas;
            
         
               (6)
            
            
               šiame sprendime nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimo 2014/461/ES priedo lentelėje kvotos numeris „09.xxxx“ pakeičiamas numeriu „09.0691“.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2014 m. sausio 1 d.
   
      Priimta Briuselyje 2014 m. spalio 22 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 344, 2013 12 19, p. 1.
   
      (2)  2014 m. liepos 14 d. Komisijos įgyvendinimo sprendimas 2014/461/ES dėl nukrypti nuo Tarybos sprendime 2013/755/ES nustatytų kilmės taisyklių leidžiančios nuostatos laikino taikymo paruoštoms ir konservuotoms krevetėms iš Grenlandijos (OL L 207, 2014 7 15, p. 20).
   
      (3)  1993 m. liepos 2 d. Komisijos reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253, 1993 10 11, p. 1).